Na osnovu člana 29 stav 2 Zakona o državnoj imovini ("Sl. list Crne Gore", br. 21/09 i 40/11), člana 38 stav 1 tačka 9 Zakona o lokalnoj samoupravi ("Sl. list Crne Gore", br. 2/18, 34/19 i 38/20), člana 54 stav 1 tačka 12 Statuta Glavnog grada ("Sl. list Crne Gore - Opštinski propisi", br. 8/19 i 20/21), Skupština Glavnog grada - Podgorice, na sjednici održanoj 27. jula 2021. godine, donijela je

### O D L U K U

**o davanju saglasnosti Opštini Tuzi za izgradnju objekta na zemljištu u imovini Glavnog grada - Podgorice**

**Član 1**

Daje se saglasnost Opštini Tuzi za izgradnju objekta za potrebe organa i službi opštine, na zemljištu u imovini Glavnog grada na dijelu katastarske parcele broj 2265, po kulturi dvorište pov. 5.863 m2 iz Posjedivnog lista br. 1991 KO Tuzi, u skladu sa zakonom.

**Član 2**

Ova odluka stupa na snagu danom objavljivanja u "Službenom listu Crne Gore - Opštinski propisi".

Broj: 02-016/21-700

Podgorica, 27. jula 2021.godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe SUHIH**